title: 2004/566/JHA: Sklep Sveta 2004/566/PNZ z dne 26. julija 2004 o spremembah Sklepa 2000/820/PNZ o ustanovitvi Evropske policijske akademije (CEPOL)

text:
               27.7.2004

               SL

               Uradni list Evropske unije

               L 251/19

      SKLEP SVETA 2004/566/PNZ
   z dne 26. julija 2004
   o spremembah Sklepa 2000/820/PNZ o ustanovitvi Evropske policijske akademije (CEPOL)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 30(1)(c) in 34(2)(c) Pogodbe,
   ob upoštevanju pobude Irske (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Evropska policijska akademija (CEPOL), ustanovljena s Sklepom Sveta 2000/820/PNZ (3), trenutno ni pravna oseba.

               (2)

               Pri pregledu delovanja prvega triletnega obdobja je bila odsotnost statusa pravne osebe prepoznana kot ena večjih ovir pravilnemu delovanju CEPOL.

               (3)

               Primerno je, da CEPOL dobi pravno in poslovno sposobnost, ki jo imajo pravne osebe.

               (4)

               Ta sprememba ne posega v morebitne prihodnje spremembe, zlasti tiste, ki bi lahko bile nujne po pregledu delovanja v prvem triletnem obdobju –

         SKLENIL:
   Člen 1
   Sklep 2000/820/PNZ se spremeni, kakor sledi:

               (1)

               Vstavi se naslednji člen:
               „Člen 4a
               1.   CEPOL je pravna oseba.
               2.   CEPOL ima v vseh državah članicah kar najširšo pravno in poslovno sposobnost, ki jo pravnim osebam priznava zakonodaja teh držav. CEPOL zlasti lahko pridobiva premično in nepremično premoženje in z njim razpolaga ter je lahko stranka v sodnem postopku.
               3.   Upravni direktor iz člena 4(2) je pravni zastopnik CEPOL.“.

               (2)

               V členu 5(4):

                           (a)

                           se točka (d) nadomesti z naslednjim:

                                       „(d)

                                       splošne operativne stroške sekretariata brez poseganja v točko (f);“;

                           (b)

                           se točka (f) nadomesti z naslednjim:

                                       „(f)

                                       osebne prejemke članov sekretariata in/ali povračilo, sorazmerno s prispevki držav članic, nastalih stroškov držav(e) članic(e) za plačilo članov sekretariata.“.

         Člen 2
   Ta sklep začne veljati dan po njegovi objavi.
   Člen 3
   Ta sklep se objavi v Uradnem listu Evropske unije.

      V Bruslju, 26. julija 2004

            Za Svet

            Predsednik

         B. BOT

      (1)  UL C 1, 6.1.2004, str. 8.

      (2)  Mnenje z dne 20. aprila (še ni bilo objavljeno v Uradnem listu).

      (3)  UL L 336, 30.12.2000, str. 1.


title: 2014/650/EU: Sklep Sveta z dne 8. septembra 2014 o imenovanju malteškega člana Evropskega ekonomsko-socialnega odbora

text:
               9.9.2014

               SL

               Uradni list Evropske unije

               L 268/8

         SKLEP SVETA
   z dne 8. septembra 2014
   o imenovanju malteškega člana Evropskega ekonomsko-socialnega odbora

      (2014/650/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga malteške vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Michaela PARNISA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Charles VELLA se za preostanek sedanjega mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 8. septembra 2014

            Za Svet

            Predsednik

         S. GOZI

      (1)  UL L 251, 25.9.2010, str. 8.


title: 2012/408/EU: Sklep Evropskega parlamenta in Sveta z dne 4. julija 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (EGF/2012/000 TA 2012 – Tehnična pomoč na pobudo Komisije)

text:
               20.7.2012

               SL

               Uradni list Evropske unije

               L 192/11

         SKLEP EVROPSKEGA PARLAMENTA IN SVETA
   z dne 4. julija 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (EGF/2012/000 TA 2012 – Tehnična pomoč na pobudo Komisije)
   (2012/408/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 8(2) uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih zaradi globalizacije, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (3)

               Uredba (ES) št. 1927/2006 določa, da se lahko ESPG vsako leto na pobudo Komisije uporabi za tehnično pomoč v okviru zgornje meje 0,35 % finančnih sredstev, ki so na voljo za navedeno leto; proračunski organ predlaga uporabo zneska v višini 730 000 EUR.

               (4)

               Zato bi bilo treba uporabiti ESPG, da se zagotovi tehnična pomoč na pobudo Komisije –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 730 000 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 4. julija 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


Pomembno pravno obvestilo

|

52006DP0479

Sklep Evropskega parlamenta o zahtevi za zaščito imunitete in privilegijev Gabriela Albertinija (2006/2099(IMM))

Uradni list 314 E , 21/12/2006 str. 0082 - 0082

		P6_TA(2006)0479Zahteva za zaščito imunitete Gabriela AlbertinijaSklep Evropskega parlamenta o zahtevi za zaščito imunitete in privilegijev Gabriela Albertinija (2006/2099(IMM))Evropski parlament,- ob upoštevanju zahteve Gabriela Albertinija za zaščito njegove imunitete v zvezi s kazenskim postopkom, ki je bil sprožen proti njemu pred okrožnim sodiščem v Milanu, in je bila vložena 25. aprila 2006, na plenarnem zasedanju pa je bila razglašena 27. aprila 2006,- po zaslišanju Gabriela Albertinija v skladu s členom 7(3) svojega Poslovnika,- ob upoštevanju členov 9 in 10 Protokola z dne 8. aprila 1965 o privilegijih in imunitetah Evropskih skupnosti in člena 6(2) Akta z dne 20. septembra 1976 o volitvah poslancev Evropskega parlamenta s splošnimi neposrednimi volitvami,- ob upoštevanju sodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju členov 6(3) in 7 svojega Poslovnika,- ob upoštevanju poročila Odbora za pravne zadeve (A6-0378/2006),1. sklene, da zaščiti imuniteto in privilegije Gabriela Albertinija;2. naroči svojemu predsedniku, naj ta sklep in poročilo pristojnega odbora nemudoma posreduje ustreznim organom Republike Italije.[1] Zadeva 101/63 Wagner proti Fohrmannu in Krieru [1964] ECR 195 in Zadeva 149/85 Wybot proti Faureju in drugim [1986] ECR 2391.--------------------------------------------------


title: 2010/305/: Sklep Sveta z dne 26. aprila 2010 o imenovanju avstrijskega člana Evropskega ekonomsko-socialnega odbora

text:
               1.6.2010

               SL

               Uradni list Evropske unije

               L 134/75

         SKLEP SVETA
   z dne 26. aprila 2010
   o imenovanju avstrijskega člana Evropskega ekonomsko-socialnega odbora
   (2010/305/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 302 Pogodbe,
   ob upoštevanju Sklepa Sveta 2006/524/ES, Euratom (1),
   ob upoštevanju predloga avstrijske vlade,
   ob upoštevanju mnenja Komisije,
   ker se je zaradi izteka mandata Heinza PETRA sprostilo mesto člana Evropskega ekonomsko-socialnega odbora –
   SPREJEL NASLEDNJI SKLEP:
   Člen 1
   Alfred GAJDOSIK, Mitglied im Präsidium der Fraktion Christlicher Gewerkschafter im Österreichischen Gewerkschaftsbund, Vorsitzender der Fraktion Christlicher Gewerkschafter in der Gewerkschaft vida und Mitglied im Präsidium der vida (Skupina III – predstavniki ostalih gospodarskih in socialnih interesov), se imenuje za člana Evropskega ekonomsko-socialnega odbora za preostanek mandata, ki se izteče 20. septembra 2010.
   Člen 2
   Ta sklep začne veljati na dan sprejetja.

      V Luxembourgu, 26. aprila 2010

            Za Svet

            Predsednik

         M. Á. MORATINOS

      (1)  UL L 207, 28.7.2006, str. 30.


title: Sklep Evropskega parlamenta (EU) 2017/1669 z dne 27. aprila 2017 o razrešnici glede izvrševanja proračuna Evropske agencije za varnost hrane za proračunsko leto 2015

text:
               29.9.2017

               SL

               Uradni list Evropske unije

               L 252/225

         SKLEP EVROPSKEGA PARLAMENTA (EU) 2017/1669
   z dne 27. aprila 2017
   o razrešnici glede izvrševanja proračuna Evropske agencije za varnost hrane za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost hrane za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za varnost hrane za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0060/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), zlasti člena 44,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A8-0098/2017),

               1.

               podeli razrešnico izvršnemu direktorju Evropske agencije za varnost hrane glede izvrševanja proračuna agencije za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 97.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 31, 1.2.2002, str. 1.

      (5)  UL L 328, 7.12.2013, str. 42.


title: Sklep Sveta z dne 17. novembra 2009 o sklenitvi Sporazuma med Vlado Ruske federacije in Evropsko unijo o varstvu tajnih podatkov

text:
               22.6.2010

               SL

               Uradni list Evropske unije

               L 155/56

         SKLEP SVETA
   z dne 17. novembra 2009
   o sklenitvi Sporazuma med Vlado Ruske federacije in Evropsko unijo o varstvu tajnih podatkov
   (2010/348/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 24 in 38 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Na zasedanju 27. in 28. novembra 2003 je Svet sklenil, da pooblasti predsedstvo, ki mu pomaga generalni sekretar/visoki predstavnik („GS/VP“), za začetek pogajanj v skladu s členoma 24 in 38 Pogodbe o Evropski uniji z nekaterimi tretjimi državami, da bi Evropska unija z njimi sklenila sporazume o varnostnih postopkih za izmenjavo tajnih podatkov.

               (2)

               Na podlagi tega pooblastila za začetek pogajanj je predsedstvo ob pomoči GS/VP s pogajanji doseglo sporazum z Vlado Ruske federacije o varstvu tajnih podatkov.

               (3)

               Sporazum bi bilo treba odobriti –

         SKLENIL:
   Člen 1
   Sporazum med Vlado Ruske federacije in Evropsko unijo o varstvu tajnih podatkov se odobri v imenu Evropske unije.
   Besedilo sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč (1).
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 17. novembra 2009

            Za Svet

            Predsednik

         C. BILDT

      (1)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.

      PREVOD
      SPORAZUM
      med Vlado Ruske federacije in Evropsko unijo o varstvu tajnih podatkov
      VLADA RUSKE FEDERACIJE
      in
      EVROPSKA UNIJA, v nadaljnjem besedilu „EU“, ki jo zastopa predsedstvo Sveta Evropske unije,
      v nadaljnjem besedilu „pogodbenici“, STA SE –
      OB UPOŠTEVANJU, da se EU in Ruska federacija strinjata, da morata vzpostaviti medsebojno sodelovanje glede zadev skupnega interesa, zlasti na področju varnosti;
      OB PRIZNAVANJU, da bi bil zaradi sodelovanja med pogodbenica lahko potreben dostop do tajnih podatkov EU ali Ruske federacije, pa tudi izmenjava tovrstnih podatkov med pogodbenicama;
      OB ZAVEDANJU, da dostop do tajnih podatkov in njihova izmenjava zahtevata sprejetje primernih varnostnih ukrepov –
      DOGOVORILI O NASLEDNJEM:
      Člen 1
      Ta sporazum se uporablja za varstvo tajnih podatkov, ki se posredujejo, izmenjujejo ali pridobivajo med pogodbenicama v okviru njunega sodelovanja.
      Člen 2
      Za namene tega sporazuma:

                  1.

                  „Tajni podatki“ pomeni kakršne koli podatke in gradivo, varovano v skladu z zakoni in drugimi predpisi obeh pogodbenic, ki se posredujejo, izmenjujejo ali pridobivajo med pogodbenicama v okviru njunega sodelovanja, katerih razkritje nepooblaščenim osebam lahko povzroči različne stopnje posega v varnostne interese Ruske federacije ali EU oziroma ene ali več držav članic EU, in ki so bili razvrščeni po stopnji tajnosti.

                  2.

                  „Nosilci tajnih podatkov“ pomeni gradivo, vključno s fizičnimi polji, ki vsebujejo tajne podatke v obliki simbolov, podob, signalov, tehničnih rešitev in procesov.

                  3.

                  „Razvrstitev po stopnjah tajnosti“ pomeni določitev:

                              —

                              stopnje škodljivosti interesom Ruske federacije ali EU oziroma ene ali več držav članic EU, ki jo lahko povzroči razkritje tajnih podatkov nepooblaščenim osebam, in

                              —

                              stopnje varovanja, ki se zaradi tega zahteva v skladu z zakoni ali drugimi predpisi Ruske federacije oziroma EU.

                  4.

                  „Oznaka stopnje tajnosti“ pomeni določitev oznake nosilcem tajnih podatkov in/ali kakršne koli spremljevalne dokumentacije, ki navaja stopnjo tajnosti podatkov, vsebovanih v njej.

                  5.

                  „Varnostno potrdilo“ pomeni upravno odločbo v skladu s zakoni ali drugimi predpisi Ruske federacije oziroma EU, ki potrjuje, da ima posameznik lahko dostop do tajnih podatkov do določene stopnje.

            Člen 3
      1.   Za namene tega sporazuma „EU“ pomeni Svet Evropske unije (v nadaljnjem besedilu: Svet), generalnega sekretarja/visokega predstavnika in generalni sekretariat Sveta ter Evropsko komisijo.
      2.   Za namene tega sporazuma so, kar zadeva Rusko federacijo, organi, pooblaščeni za izvajanje tega sporazuma, zvezni vladni organi Ruske federacije.
      Člen 4
      1.   Tajne podatke lahko ena od pogodbenic, „pogodbenica pošiljateljica“, posreduje drugi pogodbenici, „pogodbenici prejemnici“, v skladu z odstavki 2 do 5.
      2.   Vsaka pogodbenica se odloči o posredovanju tajnih podatkov drugi pogodbenici za vsak primer posebej, na podlagi svojih varnostnih interesov in v skladu z lastnimi zakoni ali drugimi predpisi. Ničesar v tem sporazumu ni mogoče razlagati kot podlago za obvezno ali generično posredovanje tajnih podatkov ali določenih kategorij podatkov med pogodbenicama.
      3.   Vsaka pogodbenica v skladu s svojimi zakoni ali drugimi predpisi:

                  (a)

                  varuje tajne podatke, ki se posredujejo, izmenjujejo ali pridobivajo med pogodbenicama v okviru njunega sodelovanja;

                  (b)

                  zagotavlja, da se ne razvrstitev po stopnjah tajnosti ne oznaka stopnje tajnosti ne oznake o omejevanju širjenja podatkov, ki jih za tajne podatke določi pogodbenica pošiljateljica in ki se posredujejo ali izmenjujejo v okviru tega sporazuma, ne spremenijo brez predhodne pisne privolitve te pogodbenice in da se tajni podatki, ki se posredujejo ali izmenjujejo v okviru tega sporazuma, evidentirajo, varujejo in ščitijo v skladu z določbami njenih zakonov ali drugih predpisov v zvezi s podatki, ki so v skladu s členom 6 razvrščeni v isto stopnjo tajnosti in imajo isto oznako stopnje tajnosti;

                  (c)

                  uporablja tajne podatke, posredovane ali izmenjane v skladu s tem sporazumom, samo za namene, ki jih določi pogodbenica pošiljateljica;

                  (d)

                  vrne ali uniči nosilce tajnih podatkov, ki jih prejme od druge pogodbenice, kadar pristojni organ pogodbenice pošiljateljice to pisno zahteva;

                  (e)

                  prejemnikom, razen tistim iz člena 3, brez predhodne pisne privolitve pogodbenice pošiljateljice ne razkrije tajnih podatkov, posredovanih ali izmenjanih v okviru tega sporazuma.

            4.   Tajni podatki se posredujejo po diplomatski poti, in sicer prek kurirske službe ali po kakršni koli drugi poti, o kateri se dogovorijo pristojni organi iz člena 10. Za namene tega sporazuma:

                  (a)

                  se, kar zadeva EU, vsa korespondenca pošilja vodji glavne pisarne Sveta Evropske unije. Vodja glavne pisarne Sveta ob upoštevanju odstavka 5 korespondenco posreduje državam članicam in Evropski komisiji.

                  (b)

                  se, kar zadeva Rusko federacijo, vsa korespondenca naslovi na Stalno misijo Ruske federacije pri Evropski uniji in Evropski skupnosti za atomsko energijo.

            5.   Pogodbenica pošiljateljica lahko iz operativnih razlogov naslovi korespondenco samo na nekatere pristojne uradnike, organe ali službe pogodbenice prejemnice, ki so posebej določeni kot prejemniki, ob upoštevanju njihovih pristojnosti in v skladu z načelom potrebe po seznanitvi. Taka korespondenca je dostopna samo navedenim uradnikom, organom ali službam. Za Evropsko unijo se takšna korespondenca pošilja prek vodje glavne pisarne Sveta ali vodje glavne pisarne Evropske komisije, kadar so ti podatki naslovljeni na Evropsko komisijo.
      Člen 5
      Obe pogodbenici vsaka na svoji strani zagotovita, da Ruska federacija in Evropska unija uporabljata varnostni sistem in varnostne ukrepe, ki temeljijo na osnovnih načelih in minimalnih varnostnih standardih, določenih v njunih zakonih ali drugih predpisih, da se v skladu s tem sporazumom za tajne podatke zagotovi enaka stopnja zaščite.
      Člen 6
      1.   Za vzpostavitev enake stopnje zaščite za tajne podatke, ki se posredujejo, izmenjujejo ali pridobivajo med Rusko federacijo in Evropsko unijo v okviru njunega sodelovanja in v skladu z njunimi zakoni ali drugimi predpisi, razvrstitvi po stopnjah tajnosti ustrezata ena drugi na naslednji način:

                  EU

                  RUSKA FEDERACIJA

                  CONFIDENTIEL UE

                  СЕКРЕТНО

                  SECRET UE

                  СОВЕРШЕННО СЕКРЕТНО

            2.   Oznaka omejitve s strani Ruske federacije „ДЛЯ СЛУЖЕБНОГО ПОЛЬЗОВАНИЯ“ ustreza stopnji varnostne razvrstitve EU „RESTREINT UE“.
      3.   Sodelujoči strani obeh pogodbenic se sporazumeta o razvrstitvi v isto stopnjo tajnosti, ki se jo določi katerim koli tajnim podatkom, pridobljenim v okviru njunega sodelovanja, in o preklicu tajnosti oziroma znižanju stopnje tajnosti za te podatke.
      Člen 7
      1.   Dostop do tajnih podatkov se odobri samo osebam, ki se morajo s temi podatki seznaniti zaradi opravljanja njihovih uradnih dolžnosti, v skladu z nameni, ki se navedejo ob posredovanju teh podatkov.
      2.   Vse osebe, ki pri izvajanju svojih delovnih nalog potrebujejo dostop oziroma katerih naloge ali funkcije jim lahko omogočijo dostop do tajnih podatkov, označenih kot CONFIDENTIEL UE/СЕКРЕТНО ali z večjo stopnjo tajnosti, ki so bili posredovani, izmenjani ali pridobljeni med pogodbenicama v okviru njunega sodelovanja, morajo biti ustrezno varnostno preverjene, preden dobijo dostop do takšnih podatkov.
      3.   Obe pogodbenici zagotavljata, da se postopki varnostnega preverjanja izvajajo v skladu z ustreznimi zakoni ali drugimi predpisi pogodbenic, da se ugotovi, ali so okoliščine in osebnostne lastnosti te osebe takšne, da se ji lahko odobri dostop do tajnih podatkov do določene stopnje.
      Člen 8
      Pristojni organi iz člena 10 lahko izmenjajo ustrezne predpise, ki urejajo varstvo tajnih podatkov, ter z medsebojnim soglasjem obiščejo drug drugega ter izvedejo vzajemna posvetovanja, na podlagi katerih se lahko ugotovita učinkovitost ukrepov, sprejetih v okviru tega sporazuma, in tehnične ureditve iz člena 10.
      Člen 9
      Pogodbenica prejemnica odtisne na nosilce tajnih podatkov, ki so bili posredovani, izmenjani ali pridobljeni med pogodbenicama v okviru njunega sodelovanja, oziroma prevedeni, preslikani ali razmnoženi, svojo ustrezno oznako stopnje tajnosti iz člena 6, ki se odtisne poleg že obstoječe oznake pogodbenice pošiljateljice.
      Člen 10
      1.   Za izvajanje tega sporazuma in zagotovitev, da je pogodbenica prejemnica izpolnila pogoje, potrebne za varstvo in zaščito tajnih podatkov, organi iz odstavkov 2 do 4 določijo naslednjo tehnično ureditev:

                  —

                  med seboj se pisno obveščajo o tehničnih ukrepih (vključno s praktičnimi ukrepi za obravnavo, hrambo, razmnoževanje, prenos in uničenje tajnih podatkov) za zaščito in varstvo tajnih podatkov, ki se posredujejo, izmenjujejo ali pridobivajo med pogodbenicama v okviru njunega sodelovanja, ter

                  —

                  pisno potrdijo, da tehnični ukrepi zagotavljajo vzajemno sprejemljivo raven varstva posredovanih, izmenjanih ali pridobljenih tajnih podatkov med pogodbenicama v okviru njunega sodelovanja.

            2.   V zvezi z Rusko federacijo Zvezna varnostna služba Ruske federacije usklajuje dejavnosti za izvajanje tega sporazuma in je odgovorna za zagotavljanje informacij o tehničnih ukrepih ter njihovo potrditev, ki zagotavljajo varstvo in zaščito tajnih podatkov, posredovanih Ruski federaciji ali izmenjanih z njo v skladu s tem sporazumom.
      3.   V zvezi s Svetom Varnostni urad generalnega sekretariata Sveta, pod vodstvom in v imenu generalnega sekretarja Sveta, ki deluje v imenu Sveta in v okviru njegovih pristojnosti, usklajuje dejavnosti za izvajanje tega sporazuma in je odgovoren za zagotavljanje informacij o tehničnih ukrepih in potrditev tehničnih ukrepov, ki zagotavljajo varstvo in zaščito tajnih podatkov, posredovanih Svetu ali generalnemu sekretariatu Sveta ali izmenjanih z njima v skladu s tem sporazumom.
      4.   V zvezi z Evropsko komisijo Varnostni direktorat Evropske komisije, ki deluje pod nadzorom člana Komisije, pristojnega za varnostne zadeve, usklajuje dejavnosti za izvajanje tega sporazuma in je odgovoren za zagotavljanje informacij o tehničnih ukrepih in potrditev tehničnih ukrepov, ki zagotavljajo varstvo in zaščito tajnih podatkov, posredovanih Evropski komisiji ali izmenjanih z njo v skladu s tem sporazumom.
      Člen 11
      1.   Pristojni organ pogodbenice iz člena 10 nemudoma obvesti pristojni organ druge pogodbenice o vseh dokazanih ali domnevnih primerih nepooblaščenega razkritja ali izgube tajnih podatkov, ki jih je posredovala ta pogodbenica, in izvede preiskavo ter sporoči rezultate te preiskave drugi pogodbenici.
      2.   Pristojni organi pogodbenic iz člena 10 za vsak posamezen primer posebej oblikujejo postopek, s katerim v skladu z zakoni in drugimi predpisi zadevne pogodbenice določijo sorazmerne korektivne ukrepe, ki se bodo sprejeli glede na nastale posledice ali povzročeno škodo.
      3.   Obe pogodbenici v skladu z veljavnimi zakoni in drugimi predpisi sprejmeta vse ustrezne ukrepe za primere, ko je posameznik odgovoren za zlorabo tajnih podatkov. Ukrepi, sprejeti v tem okviru, lahko imajo za posledico začetek pravnega postopka, vključno z možnimi kazenskimi postopki, proti zadevnemu posamezniku v skladu z veljavnimi zakoni in drugimi predpisi.
      Člen 12
      Vsaka pogodbenica krije stroške, ki izvirajo iz ukrepov za varstvo tajnih podatkov v skladu s tem sporazumom.
      Člen 13
      Ta sporazum pogodbenicama ne preprečuje sklenitve drugih sporazumov o posredovanju ali izmenjavi tajnih podatkov, za katere se uporablja ta sporazum, pod pogojem, da ti sporazumi niso v nasprotju z določbami tega sporazuma.
      Člen 14
      Vse razlike med pogodbenicama, ki izhajajo iz razlage ali izvajanja tega sporazuma, se urejajo s pogajanji med pogodbenicama. Med temi pogajanji pogodbenici nadaljujeta z izvajanjem svojih obveznosti iz tega sporazuma.
      Člen 15
      1.   Ta sporazum začne veljati prvi dan meseca, ki sledi mesecu, v katerem se pogodbenici uradno obvestita o zaključku notranjih postopkov, potrebnih za začetek veljavnosti Sporazuma.
      2.   Obe pogodbenici lahko zahtevata posvetovanja za preučitev morebitnih sprememb tega sporazuma.
      3.   Spremembe tega sporazuma se sestavijo le v pisni obliki in sprejmejo z medsebojnim soglasjem pogodbenic. Veljati začnejo pod pogoji iz odstavka 1.
      Člen 16
      Vsaka pogodbenica lahko ta sporazum odpove, tako da drugo pogodbenico o odpovedi pisno obvesti. Odpoved začne učinkovati šest mesecev po prejemu uradnega obvestila s strani druge pogodbenice. Ne glede na takšno odpoved se obveznosti glede varstva vseh tajnih podatkov, posredovanih ali izmenjanih v skladu s tem sporazumom, še naprej uporabljajo v skladu z določbami tega sporazuma.

         V POTRDITEV TEGA sta spodaj podpisana pooblaščenca, ki sta bila v ta namen ustrezno pooblaščena, podpisala ta sporazum.
         V Rostov-on-Don, dne 1. junija leta dva tisoč deset, v dveh izvodih v angleškem in ruskem jeziku.

               Za Vlado Ruske federacije

               Za Evropsko unijo


title: Sklep Komisije z dne 1. avgusta 2013 o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719, kot je bil spremenjen s Sklepom Komisije C(2010) 7993

text:
               2.8.2013

               SL

               Uradni list Evropske unije

               C 222/8

         SKLEP KOMISIJE
   z dne 1. avgusta 2013
   o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719, kot je bil spremenjen s Sklepom Komisije C(2010) 7993
   2013/C 222/06
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 335 Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 (1), zlasti člena 54(2)(e) Uredbe,
   ob upoštevanju naslednjega:

               (1)

               Za otroke uslužbencev institucij in drugih organov Evropske unije je bila vzpostavljena mreža Evropskih šol.

               (2)

               Evropska komisija podpira šolanje otrok svojih uslužbencev v Evropskih šolah v smislu Konvencije o statutu Evropskih šol (2), in sicer tako, da tem šolam plačuje prispevke, otrokom svojih uslužbencev pa zagotavlja brezplačni prednostni vpis.

               (3)

               Tak pristop potrjuje politika v zvezi z družinami uslužbencev Evropske unije in zlasti člen 3 Priloge VII h Kadrovskim predpisom za uradnike ter Pogoji za zaposlitev drugih uslužbencev Evropske unije, v skladu s katerimi se dodeli dvojni dodatek za šolanje, kadar na razdalji 50 km od delovnega mesta ni nobene Evropske šole.

               (4)

               Svet guvernerjev Evropskih šol je dne 23. aprila 2009 sprejel odločitev o reformi sistema Evropskih šol (3), v skladu s katero so se v sistem Evropskih šol lahko vključile tudi šole, ki ponujajo evropski učni program in v nekaterih primerih evropsko maturo ter so akreditirane s sklepom sveta guvernerjev, s katerim so potrdili, da izpolnjujejo številne pogoje v zvezi z učnimi zahtevami in kakovostjo šolanja.

               (5)

               Svet guvernerjev Evropskih šol je na srečanju 18. aprila 2013 razveljavil svojo odločitev z dne 23. aprila 2009 in povezane pravne dokumente o opredelitvi prispevka Evropske unije k akreditiranim Evropskim šolam, v katerih se šolajo otroci uslužbencev EU, in jo nadomestil z uredbo o akreditiranih Evropskih šolah, ki ne vsebuje več pravne podlage za prispevek EU k akreditiranim Evropskim šolam (4).

               (6)

               Sklep Komisije C(2009) 7719 z dne 14. oktobra 2009 o uveljavitvi plačila sorazmernega prispevka Skupnosti šolam, ki jih je akreditiral svet guvernerjev Evropskim šol, glede na število vpisanih otrok uslužbencev Skupnosti, ki ga spreminja Sklep Komisije C(2010)7993 z dne 8. decembra 2010, ki podrobno opisuje način, določen v delu III.1 odločitve sveta guvernerjev z dne 23. aprila 2009, je torej treba nadomestiti.

               (7)

               Potrebna je reforma načina za določitev prispevka EU, ki predvideva letne prilagoditve, saj je preveč zapleten; enega od parametrov, ki ga je treba upoštevati, ni več mogoče določiti na podlagi resničnih podatkov; zagotovljeni parametri, ki jih EU ne more nadzirati, pa niso povezani s prispevki EU za šolske otroke uslužbencev EU, ki obiskujejo druge izobraževalne zavode.

               (8)

               Potrebna je reforma pogojev plačila prispevka EU, ki morajo zagotoviti, da je prispevek EU določen v skladu z načeli dobrobiti družine in gospodarstva, ter jasno opredeliti način razdeljevanja v primerih, kadar sredstva, ki jih proračunski organ Evropske unije vnese v proračun institucij Unije, ne zadostujejo za plačilo celotnega prispevka EU.

               (9)

               Vir prispevka EU je treba prenesti na evropske institucije ali druge organe, ki se morajo v okviru svoje upravne samostojnosti odločiti, ali želijo otrokom svojih uslužbencev zagotoviti brezplačen prednostni dostop do šolanja v Evropskih šolah v zameno za kritje stroškov povezanega prispevka EU, ki ga plača Evropska komisija, ali ne –

         SPREJELA NASLEDNJI SKLEP:
   Edini člen
   Sklep Komisije C(2009) 7719, kot je bil spremenjen s Sklepom Komisije C(2010) 7993, se razveljavi in nadomesti z naslednjim:

      „Člen 1
      Področje uporabe
      1.   Ta sklep se uporablja za prispevke, ki jih plača Evropska Komisija (v nadaljnjem besedilu: Komisija) Evropskim šolam vrste II v smislu člena 2(8) tega sklepa ali nacionalnim ali zasebnim organom, ki te šole upravljajo,

                  (a)

                  v svojem imenu za otroke uslužbencev Komisije EU, ki so vpisani v zadevne Evropske šole vrste II, ali

                  (b)

                  v imenu in za račun drugih evropskih institucij in drugih organov za otroke njihovih uslužbencev EU, ki so vpisani v zadevne Evropske šole vrste II, če so se organi, v imenu in za račun katerih je Komisija plačala prispevke, zavezali k povrnitvi zneska Komisiji na podlagi sporazuma o pooblastilu in storitvah v smislu člena 2(12) tega sklepa.

            2.   Ta sklep se uporablja za vse spore glede upravičenosti otrok zaposlenih na Komisiji, da se obravnavajo kot šolski otroci uslužbencev EU v smislu člena 2(3).
      3.   Ta sklep se zlasti ne uporablja za zadeve, povezane z akreditacijo Evropske šole vrste II, ter upravičenostjo otrok uslužbencev drugih evropskih institucij in drugih organov EU, da se obravnavajo kot šolski otroci uslužbencev v smislu člena 2(3) tega sklepa, niti za katere koli druge zadeve, povezane z neposrednim sodelovanjem med drugimi evropskimi institucijami in drugimi organi ter Evropsko šolo vrste II ali nacionalnega ali zasebnega organa, ki jo upravlja.
      Člen 2
      Opredelitve
      1.   ‚Akreditirana Evropska šola‘ je šola v državi članici Evropske unije, ki je od sveta guvernerjev Evropskih šol pridobila akreditacijo evropskega šolanja.
      2.   ‚Obdobje akreditacije‘ in ‚akreditirana raven‘ sta obdobje in raven, za kateri velja akreditacija evropskega šolanja sveta guvernerjev.
      3.   ‚Šolski otroci uslužbencev EU‘ so otroci, vključno s sirotami,

                  (a)

                  članov ali nekdanjih članov institucij Evropske unije;

                  (b)

                  zaposlenih uslužbencev ali upokojencev institucij in drugih organov Evropske unije, ki so upravičeni do prejetja dodatka za šolanje v skladu s členom 3(1) Priloge VII h Kadrovskim predpisom za uradnike in Pogoji za zaposlitev drugih uslužbencev Evropske unije (5) (v nadaljnjem besedilu: Kadrovski predpisi).

            4.   ‚Letni enojni dodatek za šolanje‘ je znesek, enak dvanajstkratnim najvišjim mesečnim dodatkom za šolanje v skladu s členom 3(1) Priloge VII h Kadrovskim predpisom, ki velja na začetku zadevnega šolskega leta.
      5.   ‚Šolsko leto‘ je desetmesečno obdobje med 1. septembrom leta N in 30 junijem leta N + 1, na podlagi katerega se izračuna prispevek EU.
      6.   ‚Mesec vpisa‘ je kateri koli koledarski mesec v šolskem letu, v katerem je bil zadevni šolski otrok uslužbenca EU vpisan v Evropsko šolo vrste II.
      7.   ‚Evropske šole vrste I‘ so šole v smislu Konvencije o statutu Evropskih šol (6).
      8.   ‚Evropske šole vrste II‘ so akreditirane Evropske šole, v katere se lahko šolski otroci uslužbencev EU vpišejo brezplačno in prednostno.
      9.   ‚Upravičenec‘ je Evropska šola vrste II ali nacionalni javni ali zasebni organ, ki jo upravlja, ki prejema prispevek EU v zameno za brezplačen prednostni vpis šolskih otrok uslužbencev EU v Evropske šole vrste II.
      10.   ‚Prispevek EU‘ je prispevek, ki ga Komisija v svojem imenu ali na podlagi sporazuma o pooblastilu in storitvah v imenu in za račun druge evropske institucije ali drugega organa plača upravičencu za posameznega šolskega otroka uslužbenca EU, vpisanega v akreditirane ravni v šoli v obdobju akreditacije, sorazmerno glede na obdobje, v katerem je dejansko vpisan.
      11.   ‚Sporazum o prispevku EU‘ je sporazum, ki ga sklene Komisija z upravičencem v imenu Komisije in/ali na podlagi veljavnega sporazuma o pooblastilu in storitvah v imenu in za račun druge evropske institucije ali drugega organa v zvezi z izračunom in pogoji plačil ter morebitnim vračilom prispevka EU.
      12.   ‚Sporazum o pooblastilu in storitvah‘ (v nadaljnjem besedilu: SPS) je sporazum med Komisijo in drugo evropsko institucijo ali drugim organom, s katerim je Komisija pooblaščena, da v imenu in za račun evropske institucije ali drugega organa sprejme in izvaja sporazume o prispevku EU z upravičenci, ki šolskim otrokom svojih uslužbencev EU odobrijo brezplačen prednostni vpis, ter s katerim se evropska institucija ali drug organ zaveže h kritju stroškov, ki jih je pri tem imela Komisija.
      Člen 3
      Pogoji za plačilo
      1.   Komisija za obdobje akreditacije in akreditirane ravni v svojem imenu ali imenu in za račun druge evropske institucije ali drugega organa zadevnemu upravičencu plača prispevek EU na posameznega šolskega otroka uslužbenca EU, vpisanega v zadevno Evropski šolo vrste II, ki se izračuna vsak mesec v skladu s členoma 5 in 6 tega sklepa, če so izpolnjeni pogoji iz odstavkov 2 in 3 tega člena.
      2.   Če Komisija ravna v imenu in za račun druge evropske institucije ali drugega organa, morajo biti pred sklenitvijo sporazuma o prispevku EU izpolnjeni naslednji pogoji:

                  (a)

                  Komisija je na podlagi vzorca sporazuma, priloženega kot Priloga I k temu sklepu, sklenila SPS, ki velja za proračunska leta, v katerih je treba zadevni prispevek EU porabiti;

                  (b)

                  Komisija je upravičencu predložila kopijo podpisanega SPS.

            3.   Neodvisno od tega, ali Komisija ravna v svojem imenu ali v imenu in za račun druge evropske institucije ali drugega organa, morajo biti izpolnjeni naslednji pogoji:

                  (a)

                  upravičenec je na podlagi vzorca sporazuma, priloženega kot Priloga II k temu sklepu, sklenil sporazum o prispevku EU z Evropsko unijo, ki jo zastopa Komisija;

                  (b)

                  upravičenec šolske otroke uslužbencev EU, ki jih zajema sporazum o prispevku EU in so vpisani v akreditirane ravni, izvzema iz plačila šolnin in jim omogoča prednost pri vpisu v zadevne Evropske šole vrste II;

                  (c)

                  upravičenec zagotavlja, da bo Komisija prejela potrebne podatke za preverjanje, izračun in plačilo prispevka EU v rokih iz člena 9 tega sklepa;

                  (d)

                  upravičenec zagotavlja, da bo zbiral in hranil dokumente in podatke, potrebne za preverjanje številk in podatkov, navedenih v pododstavku (c) tega odstavka.

            Člen 4
      Preoblikovanje Evropske šole vrste I v Evropsko šolo vrste II
      Kadar Evropska šola vrste I spremeni svoj status in postane Evropska šola vrste II, lahko Komisija v prehodnem obdobju ob upoštevanju stroškov, povezanih s prehodom in potrebo, da se šolskim otrokom uslužbencev EU zagotovi kontinuiteta šolanja, določi višji prispevek EU za Evropsko šolo vrste II. Tako določen znesek ne presega zneska prispevka EU za Evropsko šolo vrste I pred prehodom in se v prehodnem obdobju stalno zmanjšuje.
      Člen 5
      Izračun prispevka EU na šolskega otroka uslužbenca EU
      Prispevek EU na šolskega otroka uslužbenca EU se izračuna na naslednji način:

                  (a)

                  Za šolske otroke uslužbencev EU, vpisane v akreditirane ravni vrtca in osnovne šole:

                  (b)

                  Za šolske otroke uslužbencev EU, vpisane v akreditirane ravni srednje šole:

            Člen 6
      Pogoji za prispevek EU
      1.   V primeru, ko proračunski organ Evropske unije ne vnese zadostnih sredstev v proračun Komisije ali evropskih institucij ali drugih organov za kritje prispevka EU, kot je določeno v skladu s členom 5 tega sklepa, se lahko prispevek EU Komisije, evropskih institucij in drugih organov, ki jih zadeva nezadosten vnos sredstev, zmanjša za sorazmerni del. Komisija v tem primeru:

                  (a)

                  obvesti zadevne upravičence o razmerah in jim ponudi zmanjšan prispevek EU na šolskega otroka za šolsko leto N/N + 1 pred 15. februarjem leta N (datum pošiljanja);

                  (b)

                  prekine veljavni sporazum o prispevku EU ali ga ne podaljša, če upravičenec ne sprejme ponudbe do 30. aprila leta N (datum pošiljanja).

            2.   Če 1. januarja zadevnega leta proračun Evropske Unije ali zadevnega organa ni bil sprejet in so mesečna odobrena proračunska sredstva, dana na voljo Komisiji ali organom, zato omejena na eno dvanajstino odobrenih proračunskih sredstev, danih na voljo v proračunu za predhodno finančno leto v skladu s členom 16 Uredbe (EU, Euratom) št. 966/2012, se plačilo izvede mesečno na podlagi letnega zneska, plačanega v predhodnem letu.
      3.   Obresti za odloženo plačilo so zakonsko obvezne v skladu s členom 83 Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (7).
      Člen 7
      Pooblaščanje
      1.   Generalnega direktorja GD za človeške vire in varnost (v nadaljnjem besedilu: generalni direktor GD HR) se pooblasti, da v imenu in za račun Komisije sklene SPS z evropskimi institucijami in drugimi organi, v imenu in za račun katerih namerava Komisija na podlagi vzorca sporazuma, priloženega kot Priloga I k temu sklepu, skleniti sporazum o prispevku EU.
      2.   Generalnega direktorja GD HR se pooblasti, da v imenu in za račun Komisije ter drugih evropskih institucij in drugih organov, s katerimi je sklenjen veljaven SPS za zadevna proračunska leta, na podlagi vzorca sporazuma, priloženega kot Priloga I k temu sklepu, sklene Sporazum o prispevku EU z upravičencem.
      3.   Generalnega direktorja GD HR se pooblasti, da v imenu in za račun Komisije ter drugih evropskih institucij in drugih organov, s katerimi je bil za ta namen sklenjen poseben SPS, sklene poseben Sporazum o prispevku EU v primeru, navedenem v členu 4 tega sklepa.
      Člen 8
      Postopek plačila in vračila
      1.   Komisija v svojem imenu ali v imenu in za račun drugih evropskih institucij ali drugih organov, ki sodijo na področje uporabe sporazuma o prispevku EU, plača prispevek EU upravičencu na bančni račun, naveden v Sporazumu o prispevku EU.
      2.   Prispevek EU v okviru predhodnega financiranja za šolsko leto N/N + 1 se skupaj s končnim prispevkom EU za šolsko leto N – 1/N plača do 31. decembra proračunskega leta N na podlagi podatkov in okvirnih številk, predloženih v skladu s členom 9(1) tega sklepa na začetku navedenega šolskega leta.
      3.   Plačilo končnega prispevka za šolsko leto N – 1/N temelji na končnih podatkih in številkah, predloženih v skladu s členom 9(2) tega sklepa, in je zmanjšano za prispevek v okviru predhodnega financiranja, izplačan v istem šolskem letu.
      4.   Plačilo končnega prispevka za šolsko leto N – 1/N se izravna s plačilom prispevka v okviru predhodnega financiranja za šolsko leto N/N + 1.
      5.   Veljavni postopki za plačila in vračila so določeni v finančnih pravilih, ki se uporabljajo za splošni proračun Unije (8) in v osnutku Sporazuma o prispevku EU v Prilogi II k temu sklepu.
      Člen 9
      Zagotavljanje potrebnih podatkov za izračun prispevka EU
      1.   V skladu z veljavno zakonodajo o varstvu podatkov upravičenec zagotavlja, da bo zbral ter Komisiji ali drugim institucijam EU in drugim organom, ki sodijo na področje uporabe Sporazuma o prispevku EU, predložil naslednje podatke o šolskem letu N/N + 1 pred 16. septembrom leta N:

                  (a)

                  polna imena staršev, ki so uslužbenci EU, vpisanih šolskih otrok;

                  (b)

                  denominacijo institucije EU ali drugega organa, ki je podlaga za status staršev uslužbencev EU ali šolskih otrok uslužbencev EU;

                  (c)

                  polna imena vpisanih šolskih otrok uslužbencev EU;

                  (d)

                  akreditirano raven vrtca, osnovne šole ali srednje šole, v katero so vpisani posamezni šolski otroci uslužbencev EU;

                  (e)

                  predvideno število mesecev vpisa vsakega upravičenega šolskega otroka uslužbencev EU, ki je vpisan v akreditirane ravni vrtca, osnovne šole ali srednje šole.

            2.   V skladu z veljavno zakonodajo o varstvu podatkov upravičenec zagotavlja, da bo zbral ter Komisiji ali drugim institucijam EU in drugim organom, ki sodijo na področje uporabe Sporazuma o prispevku EU, predložil naslednje podatke o šolskem letu N/N + 1 pred 16. julijem leta N + 1:

                  (a)

                  polna imena staršev, ki so uslužbenci EU, vpisanih šolskih otrok;

                  (b)

                  denominacijo institucije EU ali drugega organa, ki je podlaga za status staršev uslužbencev EU ali šolskih otrok uslužbencev EU;

                  (c)

                  polna imena vpisanih šolskih otrok uslužbencev EU;

                  (d)

                  akreditirano raven vrtca, osnovne šole ali srednje šole, v katero so vpisani posamezni šolski otroci uslužbencev EU;

                  (e)

                  dejansko število mesecev vpisa vsakega posameznega upravičenega šolskega otroka uslužbencev EU, ki je vpisan v akreditirane ravni vrtca, osnovne šole ali srednje šole.

            Člen 10
      Zbiranje, hramba in preverjanje podatkov
      V skladu z veljavno zakonodajo o varstvu podatkov upravičenec zagotavlja, da se v obdobju pet (5) let po koncu šolskega leta N/N + 1 vsi ustrezni podatki zberejo, hranijo in dajo na voljo za morebitno preverjanje Komisiji ali drugi evropski instituciji, ki je pristojna za preverjanje številk in podatkov, predloženih v skladu s členom 9 tega sklepa. Ti vključujejo izvirne računovodske dokumente in overjene kopije vseh dokumentov, ki zadevajo plačilo, in zlasti dokazila o resničnosti podatkov, predloženih v skladu s členom 9 tega sklepa.
      Člen 11
      Pravo, ki se uporablja, in pristojna sodišča
      1.   Prispevek EU urejajo določbe tega sklepa Komisije, Sporazum o prispevku EU, zakonodaja Evropske unije in subsidiarno zakonodaja države članice, v kateri ima sedež upravičenec.
      2.   Upravičenec lahko pravne postopke glede odločitev Komisije o uporabi določb Sporazuma o prispevku EU sproži pred Splošnim sodiščem, v primeru pritožbe pa pred Sodiščem Evropske unije.
      Člen 12
      Začetek veljavnosti in objava
      1.   Ta sklep začne veljati dan po objavi v Uradnem listu Evropske unije in velja za vse sporazume o prispevku EU, sklenjene po tem datumu.
      2.   Če se podpisniki sporazumov o prispevku EU, sklenjenih pred sprejetjem tega sklepa, niso dogovorili drugače, navedeni sporazumi veljajo do naslednjega določenega datuma izteka v skladu z ustreznim sporazumom.
      3.   Če se podpisniki niso dogovorili drugače, se v primerih iz odstavka 2 tega člena ta sklep za preostalo šolsko leto uporablja z dnem po datumu izteka ustreznega Sporazuma o prispevku EU.

      V Bruslju, 1. avgusta 2013

            Za Komisijo V imenu predsednika

         Maroš ŠEFČOVIČ

            Podpredsednik

      (1)  UL L 298, 26.11.2012, str. 3.

      (2)  UL L 212, 17.8.1994, str. 3.

      (3)  Dokumenta 2009-D-353-en-4 in 2009-D-681-en-1 urada generalnega sekretarja za Evropske šole.

      (4)  Dokument 2013-01-D-64-en-4 urada generalnega sekretarja Evropskih šol.

      (5)  UL L 348, 29.12.2009, str. 10.

      (6)  Prim. opombo 2.

      (7)  UL L 362, 31.12.2012, str. 1.

      (8)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012.“

      PRILOGA I

         [MODEL]
          (1)

         SPORAZUM O POOBLASTILU IN STORITVAH

         glede sodelovanja med [polno ime evropske institucije ali drugega organa, katere(-ga) otrokom uslužbencev se odobri brezplačen prednostni vpis v Evropsko šolo vrste II (v nadaljnjem besedilu „[Kratica evropske institucije ali drugega organa, v nadaljnjem besedilu z okrajšavo ‚KRATICA‘]“)] in Evropsko Komisijo

      [KRATICA], ki ga/jo za namen tega Sporazuma o pooblastilu in storitvah zastopa [ime funkcije pravnega zastopnika], [ime pravnega zastopnika],
      in
      Evropska komisija (v nadaljnjem besedilu: Komisija), ki jo za namen tega Sporazuma o pooblastilu in storitvah zastopa generalni direktor generalnega direktorata za človeške vire in varnost, [ime generalnega direktorja],
      ob upoštevanju Sklepa Komisije C(2013)[…] z dne […] o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719 z dne 14. oktobra 2009, kot je bil spremenjen s Sklepom Komisije C(2010) 7993 z dne 8. decembra 2010 (v nadaljnjem besedilu: Sklep Komisije), zlasti člena 2 Sklepa Komisije;
      [možnost v primeru obstoječega okvirnega upravnega sporazuma med Komisijo, ki jo zastopa GD HR, in zadevno institucijo ali drugim organom: ob upoštevanju okvirnega upravnega sporazuma med [KRATICA] in oddelki Komisije z dne [datum] (v nadaljnjem besedilu: OUS)];
      ob upoštevanju, da je za zagotavljanje brezplačnega prednostnega vpisa za šolanje v Evropskih šolah za otroke uslužbencev EU pristojna posamezna evropska institucija ali drugi organ, ki zaposluje zadevne uslužbence, v okviru svoje upravne samostojnosti v smislu člena 54(2)(e) Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 (2) o finančnih pravilih, ki veljajo za splošni proračun Unije in razveljavljajo Uredbo Sveta (ES, Euratom) št. 1605/2002;
      ob upoštevanju, da bo Komisija sklenila Sporazum o prispevku EU za Evropske šole vrste II v smislu Sklepa Komisije iz člena 1(2) tega sporazuma, ki zajema vse šolske otroke uslužbencev EU [KRATICA], vpisane v [navedene šole];
      STA SE DOGOVORILI(-A):
      Člen 1
      Področje uporabe
      1.   Sodelovanje med [KRATICA] in Komisijo v zvezi z izvajanjem sporazumov o prispevku EU, ki jih sklene Komisija v imenu in za račun [KRATICA] z Evropskimi šolami vrste II (v nadaljnjem besedilu: EŠ vrste II) in/ali nacionalnim javnim ali zasebnim organom, ki jih upravlja (v nadaljnjem besedilu: nacionalni organi), iz odstavka 2 tega člena, urejajo [možnost v primeru obstoječega okvirnega sporazuma med Komisijo/GD HR in zadevno evropsko institucijo ali drugim organom: določbe OUS in] določbe tega Sporazuma o pooblastilu in storitvah (v nadaljnjem besedilu: SPS) [možnost:, ki bo priložen k OUS kot njegov sestavni del].
      2.   Ta SPS velja za Sporazume o prispevku EU, ki jih sklene Komisija v imenu in za račun [KRATICA] z naslednjimi [EŠ vrste II in/ali nacionalnimi organi] (v nadaljnjem besedilu: upravičenci):

                  (a)

                  [[uradno ime EŠ vrste II] [ali: [uradno ime nacionalnega organa] za [uradno ime EŠ vrste II]] in naslov] [.] [možnost:, in]

                  (b)

                  [[uradno ime EŠ vrste II] [ali: [uradno ime nacionalnega organa] za [uradno ime EŠ vrste II]] in naslov] [.] [možnost:, in]

                  (c)

                  […]

            3.   Naslednje priloge so sestavni del tega SPS:

                  (a)

                  Priloga I: Sklep Komisije C(2013)[…] z dne […] o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719 z dne 14. oktobra 2009, kot je bil spremenjen s Sklepom Komisije C(2010) 7993 z dne 8. decembra 2010 (v nadaljnjem besedilu: Sklep Komisije);

                  (b)

                  Priloga II: Končni osnutek sporazumov o prispevku EU z upravičenci iz odstavka 2 tega člena, v skladu s katerimi se otrokom uslužbencev EU [KRATICA], ki je podpisnik tega SPS, odobri brezplačen prednostni vpis (v nadaljnjem besedilu: sporazumi o prispevku EU).

            Člen 2
      Pooblastilo
      [KRATICA] pooblašča Komisijo, ki jo zastopa generalni direktor generalnega direktorata za človeške vire in varnost (v nadaljnjem besedilu: GD HR), da v njenem/njegovem imenu in za njen/njegov račun sklene in izvaja sporazume o prispevku EU z upravičenci, priložene kot končne osnutke v Prilogi II k temu SPS.
      Člen 3
      Prenos Sporazuma o prispevku EU
      Po sklenitvi sporazumov o prispevku EU z upravičenci v imenu in za račun [KRATICA] Komisija podpisano kopijo sporazumov o prispevku EU predloži [KRATICA] v roku desetih (10) delovnih dni po njihovem podpisu.
      Člen 4
      Imenovanje osrednje kontaktne osebe
      1.   [Naziv funkcije pravnega zastopnika ] [KRATICA] in generalni direktor GD HR v obliki izmenjave not imenujeta svoji osrednji kontaktni osebi za vsa vprašanja v zvezi s tem SPS. Imenovanje se izvede s sklicem na funkcijo, ki jo zaseda zadevna oseba. Kadar koli se lahko spremeni na podlagi enostranskega obvestila.
      2.   Osrednja kontaktna oseba v [KRATICA] je zaposlena v njenem/njegovem kadrovskem oddelku.
      3.   Podpisnici tega SPS si med seboj in upravičencem sporočita kontaktne podatke osrednje kontaktne osebe in morebitne spremembe v zvezi s tem.
      4.   Imenovana osrednja kontaktna oseba v GD HR organizira najmanj en letni sestanek z [KRATICA], da se obravnavajo in uskladijo vprašanja.
      5.   Poleg tega osrednje kontaktne osebe po potrebi ali kadar ena od podpisnic zahteva pregled izvajanja tega SPS ali obravnavanje vprašanj v zvezi z upravljanjem, ustrezno poročajo. Po potrebi predlagajo morebitne potrebne spremembe SPS, ki jih potrdita [funkcija] [KRATICA] in generalni direktor GD HR.
      Člen 5
      Vzpostavitev proračuna in zagotavljanje finančnih sredstev
      1.   Za napoved proračuna za leto N + 1, v sodelovanju z [KRATICA] in na podlagi števila šolskih otrok uslužbencev EU v šolskem letu N – 1/N, Komisija oceni število šolskih otrok uslužbencev EU, ki ustreza [KRATICA], ki bodo po pričakovanjih vpisani v šolskem letu N + 1/N + 2, in izračuna ustrezen prispevek EU v skladu s členom 5 Sklepa Komisije in člena 5 Sporazuma o prispevku EU.
      2.   [KRATICA] za leto N zagotovi, da je v njenem/njegovem proračunu na voljo znesek, ki ustreza ocenjenemu prispevku EU za šolske otroke uslužbencev EU, zaposlenih v [KRATICA].
      3.   Ne glede na odstavek (2) tega člena v primerih, ko proračunski organ Evropske unije zmanjša finančna sredstva, ki so na voljo Evropskim šolam vrste II, [KRATICA] v svojem proračunu zagotovi sorazmerno zmanjšan znesek, ki ustreza številu šolskih otrok uslužbencev EU, zaposlenih v [KRATICA].
      Člen 6
      Določanje in sporočanje števila mesecev vpisa
      1.   [KRATICA] preveri številke in podatke, prejete od upravičencev v skladu s členom 9 Sklepa Komisije, in izračuna število mesecev vpisa šolskih otrok svojih uslužbencev EU v EŠ vrste II iz člena 1(2) tega SPS v skladu s členom 2(6) Sklepa Komisije.
      2.   [KRATICA] Komisiji in upravičencem do 16. oktobra leta N zagotovi naslednje podatke v zvezi s šolskim letom N/N + 1:

                  (a)

                  predvideno število mesecev, v katerih bodo v šolskem letu N/N + 1 šolski otroci uslužbencev EU vpisani v akreditirane ravni vrtca in osnovne šole;

                  (b)

                  predvideno število mesecev, v katerih bodo v šolskem letu N/N + 1 šolski otroci uslužbencev EU vpisani v akreditirane ravni srednje šole.

            3.   [KRATICA] Komisiji in upravičencem do 16. avgusta leta N zagotovi naslednje podatke v zvezi s šolskim letom N – 1/N:

                  (a)

                  dejansko število mesecev, v katerih bodo v šolskem letu N/N + 1 šolski otroci uslužbencev EU vpisani v akreditirane ravni vrtca in osnovne šole;

                  (b)

                  dejansko število mesecev, v katerih bodo v šolskem letu N/N + 1 šolski otroci uslužbencev EU vpisani v akreditirane ravni srednje šole.

            Člen 7
      Zahtevek za plačilo Komisije
      1.   Komisija v prvem semestru leta N [KRATICA] predloži bremepis za plačilo proračunskega zneska za leto N v skladu s členom 5 SPS.
      2.   Komisija na podlagi informacij, ki jih je prejela od [KRATICA] v skladu s členom 6 tega sporazuma, izračuna, ali znesek v breme [KRATICA] ustreza prispevku EU v skladu s členom 8 tega SPS. Morebitne razlike se izravnajo v bremepisu za leto N + 1.
      3.   Stroški storitev v zvezi z dajanjem osnovnih nasvetov in rednim izračunom ter plačilom prispevkov EU za otroke uslužbencev EU, zaposlenih v [KRATICA], se ne bodo zaračunali.
      4.   [Možnost: če izvajanje prispevka EU v imenu in za račun [KRATICA] Komisiji povzroči izredno dodatno delovno obremenitev (npr. v primeru naloga za vračilo) ali je za napake ali zamude, ki jih upravičenci pripisujejo Komisiji, odgovoren/odgovorna [KRATICA], bo Komisija predložila ločen natančen račun na podlagi dejansko potrebnih dodatnih ekvivalentov polne zaposlitve, izračunanih glede na strošek pogodbenega uslužbenca funkcijske skupine II.]
      5.   V roku 45 koledarskih dni od prejema zahtevka za plačilo [KRATICA] zaračunani znesek plača na navedeni bančni račun; znesek bo GD HR na voljo kot namenski prejemek v proračunski vrstici „26.017031 – Evropske šole vrste 2“. [možnost: Znesek, nastal v skladu z odstavkom (4) tega člena, se plača na navedeni bančni račun; znesek bo na voljo kot namenski prejemek v proračunski vrstici, iz katere so se financirali navedeni izredni stroški, tj. plačna vrstica XX.1010101 ali del splošnih sredstev GD HR za pogodbene uslužbence ] [možnost: in zanj veljajo smernice iz členov … OUS]].
      Člen 8
      Izračun prispevka EU in njegovo plačilo upravičencu
      1.   Komisija v skladu s členoma 5 in 6 Sklepa Komisije ter členoma 5 in 6 Sporazuma o prispevku EU na podlagi podatkov, ki jih je v skladu s členom 6 tega SPS zagotovil/zagotovila [KRATICA], izračuna znesek, ki se v imenu in za račun [KRATICA] plača upravičencem.
      2.   Komisija v skladu s členom 8 Sklepa Komisije do 31. decembra leta N plača upravičencem znesek v okviru predhodnega financiranja za šolsko leto N/N + 1, ki je prilagojen glede na končno plačilo za predhodno šolsko leto, ter o tem obvesti upravičence in [KRATICA].
      Člen 9
      Zagotavljanje storitev, sodelovanje in komunikacija
      1.   [KRATICA] in Komisija se zavežeta k izvajanju [možnost: OUS in] tega SPS v duhu tesnega sodelovanja ter soglašata, da je jasna komunikacija ključna. Med [KRATICA] in Komisijo poteka potrebna in pravočasna izmenjava informacij, da se zagotovi nemoteno sodelovanje in jasno poročanje.
      2.   [KRATICA] pravočasno in razumljivo obvesti svoje uslužbence o možnosti in pogojih zagotavljanja brezplačnega prednostnega vpisa v EŠ vrste II iz člena 1(2) tega SPS.
      Člen 10
      Sporočanje napak in kršitev
      1.   [KRATICA] o napakah in/ali kršitvah v zvezi s storitvami, ki jih zagotavlja Komisija v skladu s tem SPS, obvesti osrednjo kontaktno osebo, imenovano v skladu s členom 4(1) tega SPS.
      2.   Komisija o napakah in/ali kršitvah v zvezi s podatki, ki jih zagotavlja [KRATICA] v skladu s tem SPS, obvesti osrednjo kontaktno osebo [KRATICA], imenovano v skladu s členom 4(1) tega SPS.
      3.   V odgovoru na to obvestilo ustrezna osrednja kontaktna oseba navede razlog za napako ali kršitev ter predlaga rešitev in datum, do katerega se bo ta rešitev izvedla. Če teh informacij ni mogoče zagotoviti takoj, bosta [KRATICA] oziroma Komisija redno obveščeni/obveščena o sprejetih ukrepih.
      Člen 11
      Sodelovanje v primeru škodnih dogodkov ali tveganj v zvezi z njimi
      1.   Vsa vprašanja v zvezi s posledicami škodnih dogodkov, nastalih v povezavi z izvajanjem tega SPS, se razrešijo z upoštevanjem vloge [KRATICA] kot zainteresirane strani in nadzornika storitev, ki jih je treba zagotoviti, ter odgovornosti, ki iz tega izhaja.
      2.   Če izvajanje tega SPS povzroči ali če obstaja nevarnost, da povzroči, škodo sredstvom Komisije ali [KRATICA] ali interesom tretje strani, se Komisija in [KRATICA] med seboj redno obveščata ter sprejmeta vse ustrezne ukrepe za omejitev škode.
      3.   Če se tretja stran sklicuje na odgovornost Komisije ali [KRATICA], se Komisija in [KRATICA] med seboj posvetujeta, v kateri smeri se bo ukrepalo.
      Člen 12
      Reševanje sporov
      1.   [KRATICA] bo zastopala/zastopal Evropsko unijo v primeru sporov med [KRATICA] in šolskim otrokom ali njegovim pravnim zastopnikom, ali med [KRATICA] in upravičenci v zvezi z upravičenostjo šolskih otrok, da se obravnavajo kot šolski otroci uslužbencev EU, ali številom mesecev vpisa kot šolskih otrok uslužbencev EU.
      2.   Komisija bo zastopala Evropsko unijo v primeru sporov med Komisijo in upravičenci glede izračuna zneska, ki se plača upravičencem ali ga upravičenci vrnejo, kadar upravičenost šolskih otrok, da se obravnavajo kot šolski otroci uslužbencev EU, in število mesecev vpisa kot šolskih otrok uslužbencev EU nista sporna.
      3.   V primeru sporov med pogodbenicama tega sporazuma glede njegove razlage ali izvajanja velja naslednje:

                  (a)

                  Pogodbenici si prizadevata doseči sporazumno rešitev v duhu dobrega sodelovanja, najprej na ravni storitev, nato na ravni [ime funkcije pravnega zastopnika] [KRATICA] in generalnega direktorja GD HR.

                  (b)

                  Če sporazumne rešitve ni mogoče doseči, lahko pogodbenici spor predložita arbitru, ki ga soglasno imenujeta in potrdita ter katerega arbitražna odločba je za obe pogodbenici zavezujoča.

            Člen 13
      Varstvo podatkov
      Pogodbenici tega SPS zagotavljata, da se pravila o varstvu podatkov v skladu z Uredbo (ES) št. 45/2001 Evropskega parlamenta in Sveta strogo upoštevajo pri ravnanju s podatki, prejetimi od upravičencev.
      Člen 14
      Spremembe
      Vse spremembe SPS se izvedejo v obliki dodatnega pisnega sporazuma med [ime funkcije pravnega zastopnika] [KRATICA] in generalnim direktorjem GD HR.
      Člen 15
      Trajanje in podaljšanje
      1.   Ta SPS začne veljati z dnem podpisa pogodbenic in preneha veljati s sporazumi o prispevku EU, ki se sklenejo z upravičenci in katerih končni osnutki so priloženi v Prilogi I k temu sporazumu.
      2.   Ta SPS se samodejno podaljša in se začne uporabljati za akte, povezane s samodejno podaljšanimi sporazumi o prispevku EU v skladu z odstavkom 1 tega člena, razen če [ime funkcije pravnega zastopnika] [KRATICA] obvesti generalnega direktorja GD HR šest (6) mesecev pred končnim datumom veljavnega Sporazuma o prispevku EU, da ga [KRATICA] ne želi podaljšati z dodatnim sporazumom o prispevku EU.
      3.   Ne glede na odstavek (2) tega člena lahko obe pogodbenici ta SPS za šolsko leto N/N + 1 prekineta tako, da o tem pošljeta obvestilo do 15. januarja leta N.
      4.   Pooblastilo za ravnanje v imenu in za račun [KRATICA], dodeljeno v skladu s členom 2, velja in se uporablja za vse akte v zvezi s temi sporazumi o prispevku EU, neodvisno od [njihovega] izteka in izteka tega SPS.

                  [Ime], [ime funkcije pravnega zastopnika] [KRATICA]

                  [Ime], Generalni direktor GD HR

                     [podpis]

                     [podpis]

                  V …

                  V …

                  Datum: …

                  Datum: …

         (1)  V končni različici se sivo obarvano besedilo izbriše ali prilagodi ali nadomesti z ustrezno različico besedila.

         (2)  Uradni list Evropske unije (v nadaljnjem besedilu: UL), L 298, 26.11.2012, str. 3.

      PRILOGA II

         [MODEL]
          (1)

         Sporazum o prispevku EU

         Ta sporazum je sklenjen med:

      Evropsko unijo, ki jo zastopa Evropska komisija (v nadaljnjem besedilu: Komisija), ki jo za podpis tega sporazuma zastopa [polno ime], generalni direktor GD HR, na eni strani
      in
      [uradno ime Evropske šole vrste II ali nacionalnega javnega ali zasebnega organa, ki upravlja Evropsko šolo vrste II] (v nadaljnjem besedilu: upravičenec), ki ga za podpis tega sporazuma zastopa [ime funkcije pravnega zastopnika], [ime pravnega zastopnika], na drugi strani
      Priloge v nadaljevanju so sestavni del sporazuma:
      Priloga I: Sklep Komisije C(2013)[…] z dne […] o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719 z dne 14. oktobra 2009, kot je bil spremenjen s Sklepom Komisije C(2010) 7993 z dne 8. decembra 2010.
      [kadar je ustrezno: Priloga II: sporazumi o pooblastilu in storitvah, ki jih je sklenila Komisija z drugimi evropskimi institucijami ali drugimi organi v skladu s členom 1 tega sporazuma o prispevku EU]

         PREAMBULA

                  (1)

                  Evropska unija podpira šolanje otrok svojih uslužbencev v Evropskih šolah.

                  (2)

                  To politiko potrjuje prispevek Evropske unije k Evropskim šolam v smislu Konvencije o statutu Evropskih šol (2) in njena politika v zvezi z družinami uslužbencev evropskih institucij in drugih organov, zlasti člena 3 Priloge VII h Kadrovskim predpisom za uradnike in Pogoji za zaposlitev drugih uslužbencev Evropske unije, v skladu s katerimi se odobri dvojni dodatek za šolanje, kadar na razdalji 50 km od delovnega mesta ni nobene Evropske šole.

                  (3)

                  Svet guvernerjev Evropskih šol je dne 23. aprila 2009 sprejel odločitev o reformi sistema Evropskih šol (3), v skladu s katero so se v sistem Evropskih šol lahko vključile tudi šole, ki ponujajo evropski učni program in v nekaterih primerih evropsko maturo ter so akreditirane s sklepom sveta guvernerjev, s katerim so potrdili, da izpolnjujejo številne pogoje v zvezi z učnimi zahtevami in kakovostjo šolanja.

                  (4)

                  Svet guvernerjev Evropskih šol je na srečanju 18. aprila 2013 razveljavil svoj sklep z dne 23 aprila 2009 in povezane pravne dokumente, ki opredeljujejo prispevek Evropske unije k akreditiranim Evropskim šolam, v katerih se šolajo otroci uslužbencev EU, in jo nadomestil z Uredbo o akreditiranih Evropskih šolah, ki ne vsebuje več pravne podlage za prispevek EU k akreditiranim Evropskim šolam (4).

                  (5)

                  Evropska komisija plača prispevek EU v svojem imenu ali v imenu in za račun druge evropske institucije ali drugega organa, s čimer želi zagotoviti brezplačen prednostni vpis otrok svojih uslužbencev v zameno za plačilo navedenega prispevka v okviru svoje upravne samostojnosti v skladu s členom 54(2)(e) Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 (5) o finančnih pravilih, ki veljajo za splošni proračun Unije in razveljavljajo Uredbo Sveta (ES, Euratom) št. 1605/2002.

                  (6)

                  Evropska komisija prispevek EU plača neposredno akreditiranim Evropskim šolam, ki šolskim otrokom uslužbencev EU odobrijo brezplačen prednostni vpis, ali nacionalnim javnim ali zasebnim organom, ki jih upravljajo, v skladu s Sklepom Komisije C(2013) […] z dne […] o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719 z dne 14. oktobra 2009, kot je bil spremenjen s Sklepom Komisije C(2010) 7993 z dne 8. decembra 2010.

         ZATO

      ob upoštevanju Sklepa Komisije C(2013) […] z dne […] o uveljavitvi plačila sorazmernega prispevka EU šolam, ki jih je akreditiral svet guvernerjev Evropskih šol, glede na število vpisanih otrok uslužbencev EU, ki nadomesti Sklep Komisije C(2009) 7719 z dne 14. oktobra 2009, kot je bil spremenjen s Sklepom Komisije C(2010) 7993 z dne 8. decembra 2010,
      ob upoštevanju sporazumov o akreditaciji in sodelovanju, podpisanih […] [kadar je ustrezno: in […] in/ali ter podaljšanih […], med generalnim sekretarjem Evropskih šol, ki zastopa sistem Evropskih šol, in [ime funkcije], ki zastopa Evropsko[(-e)] šolo[(-e)] vrste II iz člena 1 tega sporazuma o prispevku EU, in zlasti členov […] Sporazuma,
      POGODBENICI SKLENETA NASLEDNJI SPORAZUM:
      Člen 1
      Področje uporabe
      1.   Ta sporazum (v nadaljnjem besedilu: Sporazum o prispevku EU) velja za naslednje institucije [kadar je ustrezno: in] druge organe] Evropske unije (v nadaljnjem besedilu: „Evropske institucije [kadar je ustrezno: in drugi organi]“):

                  (a)

                  [Komisija [če je ustrezno:; in]]

                  (b)

                  [če je ustrezno: polno ime in naslov Evropske institucije ali drugega organa, katere(-ga) otrokom uslužbencev se odobri brezplačen prednostni vpis v Evropske šole vrste II iz odstavka 2 tega člena, s katerim je Komisija sklenila SPS, priložen v Prilogi II k temu sporazumu o prispevku EU (v nadaljnjem besedilu: drugi evropski organ)] [če je ustrezno:; in]

                  (c)

                  […].

            2.   Ta sporazum o prispevku EU velja za naslednje šole (v nadaljnjem besedilu: zadevne šole vrste II):

                  (a)

                  [Uradno ime in polni naslov zadevne Evropske šole vrste II];

                  (b)

                  [če je ustrezno: Uradno ime in polni naslov zadevne Evropske šole vrste II].

            Člen 2
      Namen
      Namen tega sporazuma je določiti plačilo in postopke revizije v zvezi s prispevkom EU za posameznega otroka uslužbenca evropske institucije in/ali drugega organa v skladu s členom 1(1) tega sporazuma o prispevku EU, v okviru katerega se odobri brezplačen prednostni vpis v zadevne Evropske šole vrste II.
      Člen 3
      Opredelitve
      V tem sporazumu o prispevku EU se uporabljajo naslednje opredelitve:

                  1.

                  „Akreditirana Evropska šola“ je šola v državi članici Evropske unije, ki je od sveta guvernerjev Evropskih šol pridobila akreditacijo evropskega šolanja.

                  2.

                  „Obdobje akreditacije“ in „akreditirana raven“ sta obdobje in raven, za kateri velja akreditacija evropskega šolanja sveta guvernerjev.

                  3.

                  „Šolski otroci uslužbencev EU“ v smislu tega sporazuma o prispevku EU so otroci, vključno s sirotami,

                              (a)

                              članov ali nekdanjih članov institucij Evropske unije,

                              (b)

                              zaposlenih uslužbencev ali upokojencev institucij in drugih organov v skladu s členom 1 tega sporazuma o prispevku EU, ki so upravičeni do prejetja dodatka za šolanje v skladu s členom 3(1) Priloge VII h Kadrovskim predpisom za uradnike in Pogoji za zaposlitev drugih uslužbencev Evropske unije (6) (v nadaljnjem besedilu: Kadrovski predpisi).

                  4.

                  „Letni enojni dodatek za šolanje“ je znesek, enak dvanajstkratnim najvišjim mesečnim dodatkom za šolanje v skladu s členom 3(1) Priloge VII h Kadrovskim predpisom, kot se uporablja na začetku zadevnega šolskega leta.

                  5.

                  „Šolsko leto“ je desetmesečno obdobje med 1. septembrom leta N in 30 junijem leta N + 1, na podlagi katerega se izračuna prispevek EU.

                  6.

                  „Mesec vpisa“ je kateri koli koledarski mesec v šolskem letu, v katerem je bil zadevni šolski otrok uslužbenca EU vpisan v zadevno Evropsko šolo vrste II.

                  7.

                  „Evropske šole vrste I“ so šole v smislu Konvencije o statutu Evropskih šol (7).

                  8.

                  „Evropske šole vrste II“ so akreditirane Evropske šole, ki šolskim otrokom uslužbencev EU odobrijo brezplačen prednostni vpis. Šole iz člena 1(2) tega sporazuma o prispevku EU so take šole.

                  9.

                  „Upravičenec“ je Evropska šola vrste II ali nacionalni javni ali zasebni organ, ki jo upravlja in ki prejema prispevek EU v zameno za brezplačen prednostni vpis šolskih otrok uslužbencev EU v Evropske šole vrste II.

                  10.

                  „Prispevek EU“ je prispevek, ki ga Komisija v skladu s tem sporazumom o prispevku EU plača upravičencu za posameznega šolskega otroka uslužbenca EU, vpisanega v akreditirane ravni v zadevnih Evropskih šolah vrste II med obdobjem akreditacije in sorazmerno s trajanjem njegovega dejanskega vpisa.

                  11.

                  „Sporazum o prispevku EU“ je sporazum, ki ga sklene Komisija z upravičencem v imenu Komisije in/ali na podlagi veljavnega sporazuma o pooblastilu in storitvah v imenu in za račun druge evropske institucije ali drugega organa v zvezi z izračunom in pogoji plačil ter morebitnim vračilom prispevka EU.

            [kadar je ustrezno: (12) „Sporazum o pooblastilu in storitvah“ (v nadaljnjem besedilu: SPS) je sporazum med Komisijo in drugo evropsko institucijo ali drugim organom, s katerim je Komisija pooblaščena, da v imenu in za račun evropske institucije ali drugega organa sprejme in izvaja sporazume o prispevku EU z upravičenci, ki šolskim otrokom svojih uslužbencev EU odobrijo brezplačen prednostni vpis ter s katerim se evropska institucija ali drug organ zaveže h kritju stroškov, ki so pri tem nastali za Komisijo. [Izvodi] SPS z drugimi evropskimi organi, ki sodijo na področje uporabe tega sporazuma o prispevku EU, so priloženi v Prilogi II.]
      Člen 4
      Pogoji za plačilo prispevka EU
      Za obdobje akreditacije in za akreditirane ravni Komisija prispevek EU, izračunan v skladu s členoma 5 in 6 Sklepa Komisije ter členoma 5 in 6 tega sporazuma o prispevku EU, upravičencu plača pod naslednjimi pogoji:

                  (a)

                  upravičenec šolske otroke uslužbencev EU, vpisane v akreditirane razrede, izvzame iz plačila šolnin in jim omogoči prednost pri vpisu [v Evropske šole vrste II v skladu s členom 1(2) tega sporazuma o prispevku EU];

                  (b)

                  upravičenec zagotavlja, da bo zbral in predložil Komisiji [kadar je ustrezno: Komisiji] [kadar je ustrezno: [in] [drugim evropskim organom] podatke, potrebne za preverjanje, izračun in plačilo prispevka EU v rokih iz člena 8 Sklepa Komisije in člena 7 tega sporazuma o prispevku EU. Upravičenec zagotavlja, da bo zbral in hranil dokumente in podatke, potrebne za preverjanje številk in podatkov iz pododstavka (b) tega odstavka.

            Člen 5
      Izračun prispevka EU
      V skladu s členom 5 Sklepa Komisije se prispevek EU izračuna na naslednji način:

                  (a)

                  Za šolske otroke uslužbencev EU, vpisane v akreditirane ravni vrtca in osnovne šole:

                  (b)

                  Za šolske otroke uslužbencev EU, vpisane v akreditirane ravni srednje šole:

            Člen 6
      Pogoji za prispevek EU
      1.   V skladu s členom 6 Sklepa Komisije se lahko v primeru, ko proračunski organ Evropske unije ne vnese zadostnih sredstev v proračun evropskih institucij za kritje prispevka EU, kot je določeno v skladu s členom 5 Sklepa Komisije in členom 5 tega sporazuma o prispevku EU, prispevek EU Komisije, [kadar je ustrezno: Komisije] [kadar je ustrezno: [in] [drugih evropskih organov], ki jih zadeva nezadosten vnos sredstev], zmanjša za sorazmerni del. Komisija v tem primeru:

                  (a)

                  obvesti upravičenca o razmerah in mu ponudi zmanjšan prispevek EU na šolskega otroka za šolsko leto N/N + 1 pred 15. februarjem leta N (datum pošiljanja);

                  (b)

                  prekine veljavni sporazum o prispevku EU ali ga ne podaljša, če upravičenec ne sprejme ponudbe do 30. aprila leta N (datum pošiljanja).

            2.   Če 1. januarja zadevnega leta proračun Evropske Unije ali zadevnega organa ni bil sprejet in so mesečna odobrena proračunska sredstva, dana na voljo Komisiji ali organu, zato omejena na eno dvanajstino odobrenih proračunskih sredstev, ki so na voljo v proračunu za predhodno finančno leto v skladu s členom 16 Uredbe (EU, Euratom) št. 966/2012, se plačilo izvede mesečno na podlagi letnega zneska, plačanega v predhodnem letu.
      3.   Obresti za odloženo plačilo so zakonsko obvezne v skladu s členom 83 Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (8).
      Člen 7
      Zagotavljanje potrebnih podatkov za izračun prispevka EU
      1.   V skladu z veljavno zakonodajo o varstvu podatkov in členom 9 Sklepa Komisije upravičenec zagotavlja, da bo zbral ter [kadar je ustrezno: Komisiji] [kadar je ustrezno: [in] [drugim evropskim organom]] predložil naslednje podatke v zvezi z letom N/N + 1 pred 16. septembrom leta N:

                  (a)

                  polna imena staršev, ki so uslužbenci EU, vpisanih šolskih otrok;

                  (b)

                  denominacijo institucije EU ali drugega organa, ki je podlaga za status staršev uslužbencev EU ali šolskih otrok uslužbencev EU;

                  (c)

                  polna imena vpisanih šolskih otrok uslužbencev EU;

                  (d)

                  akreditirano raven vrtca, osnovne šole ali srednje šole, v katero je vpisan posamezen šolski otrok uslužbencev EU;

                  (e)

                  predvideno število mesecev vpisa vsakega upravičenega šolskega otroka uslužbencev EU, ki je vpisan v akreditiran vrtec, osnovno šolo ali srednjo šolo.

            2.   V skladu z veljavno zakonodajo o varstvu podatkov upravičenec zagotavlja, da bo zbral in predložil [kadar je ustrezno: Komisiji] [kadar je ustrezno: [in] [drugim evropskim organom]] naslednje podatke v zvezi z letom N/N + 1 pred 16. julijem leta N + 1:

                  (a)

                  polna imena staršev, ki so uslužbenci EU, katerih šolski otroci so vpisani;

                  (b)

                  denominacijo institucije EU ali drugega organa, ki je podlaga za status staršev uslužbencev EU ali šolskih otrok uslužbencev EU;

                  (c)

                  polna imena vpisanih šolskih otrok uslužbencev EU;

                  (d)

                  akreditirano raven vrtca, osnovne šole ali srednje šole, v katero je vpisan posamezen šolski otrok uslužbencev EU;

                  (e)

                  dejansko število mesecev vpisa vsakega upravičenega šolskega otroka uslužbencev EU, ki je vpisan v akreditirane ravni vrtca, osnovne šole ali srednje šole v šolskem letu N/N + 1.

            Člen 8
      Način plačila prispevka
      1.   Prispevek se plača neposredno na bančni račun upravičenca in je denominiran v [eurih/drugi nacionalni valuti, če so bančni računi v državah, ki ne sprejemajo transakcij v eurih in] (9) z naslednjimi bančnimi podatki:

                  Naziv banke: […]

                  Naslov poslovalnice: […]

                  Natančno poimenovanje imetnika računa: […]

                  Celotna številka računa (vključno z bančnimi kodami): […]

         [koda računa IBAN in koda BIC za banko: […] ali le koda BIC za države, v katerih se koda IBAN ne uporablja].

      2.   Plačilo prispevka EU v okviru predhodnega financiranja za šolsko leto N/N + 1 se izvede do 31. decembra proračunskega leta N na podlagi podatkov in okvirnih številk, predloženih v skladu s členom 9(1) tega sklepa in členom 7(1) tega sporazuma o prispevku EU na začetku navedenega šolskega leta skupaj s končnim plačilom za šolsko leto N – 1/N.
      3.   Končni znesek plačila za šolsko leto N – 1/N temelji na končnih podatkih in številkah, predloženih v skladu s členom 9(2) tega sklepa in členom 7(2) tega sporazuma o prispevku EU, in se zmanjša za prispevek v okviru predhodnega financiranja, izplačan v istem šolskem letu.
      4.   Končni znesek plačila za šolsko leto N – 1/N se izravna s plačilom prispevka v okviru predhodnega financiranja za šolsko leto N/N + 1.
      Člen 9
      Zaupnost
      1.   Komisija in upravičenec se zavežeta k ohranitvi zaupnosti vseh dokumentov, informacij ali drugega gradiva, ki je neposredno povezano z zadevo tega sporazuma o prispevku EU, ki je opredeljen kot zaupen, če bi razkritje lahko škodovalo drugi pogodbenici.
      2.   [kadar je ustrezno: [Drugi evropski organi so] odgovorni za ohranitev zaupnosti v skladu z odstavkom 1 tega člena], zlasti podatkov, prejetih na podlagi člena 7 tega sporazuma o prispevku EU.]
      3.   [kadar je ustrezno: [Upravičenec zagotovi, da zadevne Evropske šole vrste II ohranijo zaupnost v skladu z odstavkom 1 tega člena, in je lahko odgovoren, če zadevne Evropske šole vrste II ravnajo v nasprotju s to obveznostjo.].
      Člen 10
      Prilagoditev, odložitev izvajanja in zaustavitev plačil ter vračilo
      1.   Če se v skladu s predloženimi podatki na koncu šolskega leta N/N + 1 število mesecev vpisa šolskih otrok uslužbencev EU razlikuje od predvidenega, se prispevek EU prilagodi in plača na naslednji način:

                  (a)

                  če je število večje od predvidenega, se plača ustrezen dodatni prispevek EU, kadar je ustrezno, skupaj s plačilom prispevka v okviru predhodnega financiranja za leto N + 1/N + 2;

                  (b)

                  če je manjše od predvidenega, se neupravičeno plačani zneski za šolsko leto N/N + 1 izterjajo, kadar je ustrezno, s pobotom s plačilom prispevka v okviru predhodnega financiranja za leto N + 1/N + 2.

            2.   Če se z inšpekcijami, izvedenimi v okviru sistema Evropskih šol pred podaljšanjem akreditacije, ki ga zagotavlja sporazum o akreditaciji in sodelovanju iz Preambule tega sporazuma o prispevku EU, ugotovijo resne napake v zagotovljenem šolanju, zaradi katerih se akreditacija verjetno ne bo podaljšala, se lahko plačilo prispevka EU začasno ustavi.
      3.   Če se akreditacija zadevne Evropske šole vrste II prekliče ali upravičenec neustrezno prekine ta sporazum o prispevku EU v smislu člena 12 tega sporazuma, Komisija zaustavi vsa plačila od datuma, ko začne veljati preklic ali neustrezna prekinitev, in od tega datuma izterja sorazmerni del neupravičeno plačanih zneskov.
      4.   Če se s preverjanjem v okviru pregleda ali revizije v skladu s členom 11 tega sporazuma o prispevku EU ugotovi, da so številke, predložene v skladu s členom 7 tega sporazuma, nepravilne ali neutemeljene ali niso izpolnjeni drugi pogoji plačila v smislu člena 4 tega sporazuma, Komisija izterja neupravičeno plačane zneske.
      5.   V primeru izterjave se uporablja Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki veljajo za splošni proračun Unije in razveljavljajo Uredbo Sveta (ES, Euratom) št. 1605/2002 (10).
      Člen 11
      Pregledi in revizije
      1.   V skladu z veljavno zakonodajo o varstvu podatkov in členom 10 Sklepa Komisije upravičenec zagotovi, da se v obdobju pet (5) let po koncu šolskega leta N/N + 1 vsi ustrezni podatki zberejo, hranijo in dajo na voljo za morebitno preverjanje Komisiji ali drugi evropski instituciji ali drugemu organu, zlasti Računskemu sodišču, ki je pristojno za preverjanje številk in podatkov, predloženih v skladu s členom 7 tega sporazuma o prispevku EU.
      2.   V ta namen se zberejo in hranijo izvirni računovodski dokumenti in overjene kopije drugih dokumentov, ki zadevajo plačilo, vključno z dokumenti za dokazovanje podatkov, predloženih Komisiji v skladu s členom 7 tega sporazuma o prispevku EU.
      3.   Upravičenec se strinja, da lahko Komisija ali druga evropska institucija ali drug organ, pristojen za revizije, in zlasti Računsko sodišče, izvede revizijo uporabe prispevka EU, kar lahko opravijo neposredno uslužbenci tega organa ali kateri koli drug zunanji organ, ki ga tak organ pooblasti. Take revizije se lahko izvajajo v celotnem obdobju izvajanja sporazuma in še pet let po izteku veljavnosti sporazuma.
      4.   Na podlagi Uredbe Sveta (Euratom, ES) št. 2185/96 in Uredbe (ES) št. 1073/1999 Evropskega parlamenta in Sveta lahko Evropski urad za boj proti goljufijam (OLAF) opravi preglede in inšpekcije na kraju samem v skladu s postopki, določenimi v pravu EU za zaščito finančnih interesov Evropske unije pred goljufijami in drugimi nepravilnostmi.
      Člen 12
      Odpoved
      1.   V upravičenih primerih lahko katera koli od pogodbenic ob koncu tekočega šolskega leta N/N + 1 odpove sporazum s pisnim obvestilom, in sicer šest mesecev vnaprej.
      2.   Ne glede na odstavek (1) se obdobje za pisno obvestilo o prekinitvi skrajša na tri mesece pred začetkom naslednjega šolskega leta, kadar velja člen 6(b) tega sporazuma o prispevku EU.
      3.   Vsa pisna komunikacija med postopki poteka po priporočeni pošti s povratnico.
      Člen 13
      Odložitev izvajanja in odpoved zaradi kršenja določb in pravnih obveznosti
      Komisija se lahko odloči, da brez kakršnega koli plačila odškodnine odloži izvajanje tega sporazuma o prispevku EU ali ga odpove v naslednjih okoliščinah:

                  (a)

                  če upravičenec ne izpolnjuje katere od obveznosti, ki so mu naložene v skladu z določbami tega sporazuma o prispevku EU in zlasti členov 7 in 9 Sporazuma, ali obveznosti, ki so mu naložene v skladu z določbami sporazuma o akreditaciji;

                  (b)

                  če ima Komisija dokaze, da upravičenec ali njegov zastopnik ravna nestrokovno, ali o tem resno sumi;

                  (c)

                  če upravičenec ni izpolnil obveznosti v zvezi s plačilom prispevkov za socialno varnost ali plačilom davkov v skladu s pravnimi določbami države, v kateri deluje;

                  (d)

                  če je upravičenec dal lažne izjave ali če predloži neresnična poročila, da bi pridobil prispevek, določen v tem sporazumu o prispevku EU.

            Člen 14
      Postopek v zvezi z odložitvijo izvajanja in odpovedjo zaradi kršenja določb in pravnih obveznosti
      1.   Komisija začne postopek odložitve izvajanja ali odpovedi s pisnim obvestilom, v katerem navede razlog(-e) iz člena 13. Vsa pisna komunikacija med postopki poteka po priporočeni pošti s povratnico.
      2.   V primeru odložitve izvajanja sporazuma lahko upravičenec v 30 koledarskih dneh po prejemu pisnega obvestila predloži pripombe in sprejme vse potrebne ukrepe za zagotovitev stalnega izpolnjevanja obveznosti v skladu s tem sporazumom o prispevku EU.
      3.   Če Komisija teh pripomb ne sprejme z izdajo pisne odobritve v 30 koledarskih dneh po njihovem prejemu, odložitev izvajanja velja od datuma prejetja pisnega obvestila, dokler razlogov za odložitev izvajanja ni več ali dokler ta sporazum o prispevku EU ni odpovedan.
      4.   V primeru odpovedi Komisija določi obdobje za pisno obvestilo, ki mora trajati najmanj 60 koledarskih dni po prejemu pisnega obvestila upravičenca. Upravičenec lahko v 30 dneh po prejetju pisnega obvestila predloži pripombe in sprejme vse potrebne ukrepe za zagotovitev stalnega izpolnjevanja obveznosti v skladu s tem sporazumom o prispevku EU.
      5.   Če Komisija v 30 dneh po prejetju navedenih pripomb zanje ne izda pisne odobritve, začne odpoved veljati na dan po izteku obdobja za pisno obvestilo.
      Člen 15
      Pravo, ki se uporablja, in pristojna sodišča
      1.   Prispevek EU urejajo določbe Sklepa Komisije, tega sporazuma o prispevku EU, zakonodaja Evropske unije in subsidiarno zakonodaja države članice, v kateri ima upravičenec sedež.
      2.   Upravičenec lahko pravne postopke glede odločitev [kadar je ustrezno: Komisije] [kadar je ustrezno: [in] [drugih evropskih organov, s katerimi je Komisija sklenila SPS, priložen v Prilogi II]] o uporabi določb tega sporazuma o prispevku EU sproži pred Splošnim sodiščem, v primeru pritožbe pa pred Sodiščem Evropske unije.
      Člen 16
      Začetek veljavnosti in trajanje
      1.   Ta sporazum o prispevku EU začne veljati na dan podpisa zadnje pogodbenice. Uporablja se za obdobje akreditacije in akreditirane ravni v smislu člena 2(2) Sklepa Komisije ter člena 3(2) tega sporazuma o prispevku EU v času trajanja sporazuma o akreditaciji in sodelovanju s svetom guvernerjev, ki velja ob podpisu tega sporazuma; prične s šolskim letom [šolsko leto, v katerem se podpiše ta sporazum o prispevku EU] in preneha na dan po izteku veljavnosti povezanega sporazuma o akreditaciji.
      2.   Če nobena od pogodbenic tega sporazuma o prispevku EU ne predloži pisne potrditve o njegovi odpovedi pred datumom izteka veljavnosti Sporazuma in če je povezan sporazum o akreditaciji podaljšan, se ta sporazum na datum izteka veljavnosti s tihim soglasjem podaljša za obdobje akreditacije, ki velja na zadevni dan.
      Člen 17
      Spremembe
      Vse spremembe določb tega sporazuma o prispevku EU morajo biti v obliki pisnega dodatka. Ustni dogovor za pogodbenici ni obvezujoč.
      Člen 18
      Upravne določbe
      Vsa sporočila Komisiji v povezavi s tem sporazumom o prispevku EU se predložijo v pisni obliki, vsebujejo registracijsko številko sporazuma in se pošljejo na naslednje naslove:

                  Evropska komisija

                  Generalni direktorat […]

                  Direktorat […]

                  E-poštni naslov upravne enote: […]

            Vsa sporočila upravičencu v povezavi s tem sporazumom o prispevku EU se predložijo v pisni obliki, vsebujejo registracijsko številko sporazuma in se pošljejo na naslednji naslov:

                  G./ga. (…)

                  [Funkcija]

                  [Uradno ime]

                  [Polni uradni naslov]

                  E-poštni naslov: […]

                  V …

                  V …

                  Datum: …

                  Datum: …

                  Za upravičenca,

                  Za Komisijo

                     [podpis]

                     [podpis]

                  Ta sporazum je sestavljen v dveh izvirnikih v [angleškem, francoskem ali nemškem] jeziku.

         (1)  V končni različici se sivo obarvano besedilo izbriše ali prilagodi ali nadomesti z ustrezno različico besedila.

         (2)  UL L 212, 17.8.1994, str. 3.

         (3)  Dokumenti 2009-D-353-en-4 in 2009-D-681-en-1 urada generalnega sekretarja za Evropske šole.

         (4)  Dokument 2013-01-D-64-en-4 urada generalnega sekretarja Evropskih šol.

         (5)  UL L 298, 26.11.2012, str. 3.

         (6)  UL L 348, 29.12.2009, str. 10.

         (7)  Prim. opombo 2.

         (8)  UL L 362, 31.12.2012, str. 1.

         (9)  Kot prikazuje dokument s podatki o bančnem računu, ki ga je izdala ali potrdila zadevna banka.

         (10)  Prim. opombo 5.


title: Sklep Evropskega parlamenta (EU) 2017/1645 z dne 27. aprila 2017 o razrešnici glede izvrševanja proračuna Evropske policijske akademije (zdaj Agencije Evropske unije za usposabljanje na področju preprečevanja, odkrivanja in preiskovanja kaznivih dejanj) (CEPOL) za proračunsko leto 2015

text:
               29.9.2017

               SL

               Uradni list Evropske unije

               L 252/182

         SKLEP EVROPSKEGA PARLAMENTA (EU) 2017/1645
   z dne 27. aprila 2017
   o razrešnici glede izvrševanja proračuna Evropske policijske akademije (zdaj Agencije Evropske unije za usposabljanje na področju preprečevanja, odkrivanja in preiskovanja kaznivih dejanj) (CEPOL) za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske policijske akademije za proračunsko leto 2015,

               —

               ob upoštevanju poročila Računskega sodišča o zaključnem računu Evropske policijske akademije za proračunsko leto 2015 z odgovorom akademije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice akademiji glede izvrševanja proračuna za proračunsko leto 2015 (05873/2017 – C8-0064/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) in razveljavitvi Sklepa 2000/820/PNZ (4),

               —

               ob upoštevanju Uredbe (EU) 2015/2219 Evropskega parlamenta in Sveta z dne 25. novembra 2015 o Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) ter nadomestitvi in razveljavitvi Sklepa Sveta 2005/681/PNZ (5), zlasti člena 20,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0081/2017),

               1.

               podeli razrešnico izvršnemu direktorju Agencije Evropske unije za usposabljanje na področju preprečevanja, odkrivanja in preiskovanja kaznivih dejanj glede izvrševanja proračuna agencije za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Agencije Evropske unije za usposabljanje na področju preprečevanja, odkrivanja in preiskovanja kaznivih dejanj, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 36.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 256, 1.10.2005, str. 63.

      (5)  UL L 319, 4.12.2015, str. 1.

      (6)  UL L 328, 7.12.2013, str. 42.


title: 2006/844/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Evropske agencije za varnost v letalstvu za proračunsko leto 2004

text:
               6.12.2006

               SL

               Uradni list Evropske unije

               L 340/128

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Evropske agencije za varnost v letalstvu za proračunsko leto 2004
   (2006/844/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost v letalstvu za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (4) in zlasti člena 49 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A6-0104/2006),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna Agencije za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 5.

      (2)  UL C 332, 28.12.2005, str. 1.

      (3)  UL L 248, 16.9.2002, str. 1.

      (4)  UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).